ค่าบาทสัปดาห์หน้ากรอบ 30.20/45
กสิกรไทย คาดเงินบาทสัปดาห์หน้าเคลื่อนไหวในกรอบ 30.20-30.45 บาท/ดอลลาร์&nbsp; จับตาแก้หนี้ยุโรป
4 มิ.ย. 2554

กสิกรไทย คาดเงินบาทสัปดาห์หน้าเคลื่อนไหวในกรอบ 30.20-30.45 บาท/ดอลลาร์  จับตาแก้หนี้ยุโรป 
ศูนย์วิจัยกสิกรไทย คาดการณ์แนวโน้มค่าเงินบาทในสัปดาห์หน้า (6-10 มิ.ย. 2554) เงินบาทอาจเคลื่อนไหวในกรอบ 30.20-30.45 บาทต่อดอลลาร์ฯ โดยต้องจับตาสัญญาณการเข้าดูแลเสถียรภาพเงินบาทของธปท. ทิศทางการลงทุนในสินทรัพย์เสี่ยงในตลาดโลกที่ยังคงมีจุดสนใจอยู่ที่วิกฤตหนี้ในยุโรปและสัญญาณการชะลอตัวของเศรษฐกิจโลก
วมทั้งข้อมูลเศรษฐกิจสหรัฐฯ ที่สำคัญประกอบด้วย ข้อมูลการค้าระหว่างประเทศ สต็อกสินค้าภาคค้าส่ง เดือนเม.ย. ดัชนีราคานำเข้า/ส่งออก และดุลงบประมาณของรัฐบาลกลางเดือนพ.ค. จำนวนผู้ขอรับสวัสดิการว่างงานรายสัปดาห์ รายงานสรุปภาวะเศรษฐกิจ (Beige Book) ของเฟด
สำหรับค่าเงินบาทในรอบสัปดาห์ที่ผ่านมา ( 30 พ.ค. - 3 มิ.ย. 54 ) เงินบาทแข็งค่าขึ้นเมื่อเทียบกับเงินดอลลาร์ฯ โดยแม้จะมีแรงซื้อเงินดอลลาร์ฯ จากบริษัทในประเทศช่วงต้น-กลางสัปดาห์ แต่เงินบาทปรับตัวแข็งค่าขึ้นตามทิศทางการลงทุนในสินทรัพย์เสี่ยง และการแข็งค่าของสกุลเงินเอเชียหลังตลาดเริ่มคลายความกังวลต่อปัญหาหนี้ของกรีซลงบางส่วน นอกจากนี้ มติปรับขึ้นอัตราดอกเบี้ยนโยบายของคณะกรรมการนโยบายการเงิน (กนง.) ยังเป็นปัจจัยบวกต่อเงินบาทด้วย